Sounet lidjwès å minisse (xhiltea)

thumb
thumb
thumb
Li Sounet lidjwès å minisse, ki l' tite e vî walon, c' est « Sònè Ligeòi A′ Mìnìs », c' est on vî scrijhaedje e walon disconte do protestantisse (calvinisse) a Lidje.

C' est on xhiltea scrît pa Houbiet Ora.

Ci tecse la, c' est l' tot prumî (l° 1) di l' Invintaire Piron des pus vîs tecses e walon. Il î est titré e francès « Sonnet anticalviniste ».

 Mwaissès dnêyes 
Il a stî eplaidî a Lidje e 1655, dins les bokets metous e l' adrovaedje d' on live rilidjeus « Le chasteau du Moine opposé à la Babel de Hochedé Nembroth de la Vigne… » scrît pa Louys du Chasteau. Li live a stî imprimré pa Chr(istian) Ouwrew (ovreu crustin ?).

C' est l' prumî scrît e walon k' on sait dater spepieuzmint, eyet k' on cnoxhe li scrijheu, mestî eyet date di nexhance et d'moirt, avou.

 Replaidaedjes 
Il a stî replaidî e sistinme Feller pa Jean Haust dins s' live « Les trois plus anciens textes (wallons) ».Univ di Lidje, facuulté d' filozofeye et letes, livret XXVIII, 1921.

Adonpwis, riprins dins l' grosse antolodjeye Piron.pp 3-4.

Li mwaisse copeye a stî prezintêye et esplikêye e francès pa Daniel Droixhe dins deus videyos publiyeyes so VoBuze e 2021.

 Contnou 
Li « minisse » ki l' xhiltea arinne, c' est on pasteur des «Walons et Francès calvinizés» di Dordrecht. Tot l' restant do live da « Louwis do Tchestea », c' est l' minme diåle di criticaedje do calvinisse.Maurice Piron, Antolodjeye p. 3.

Linwisticmint, i gn a, å moens èn apacse. C' est l' mot « afaxhan ».

 Sourdants 

Categoreye:Prumîs scrijhaedjes e walon
Categoreye:Protestantisse
Categoreye:Principåté d' Lidje